CELEX: 62019TN0148
Language: hr
Date: 2019-03-07 00:00:00
Title: predmet T-148/19: Tužba podnesena 7. ožujka 2019. — PKK protiv Vijeća

13.5.2019   
            
            
               HR
            
            
               Službeni list Europske unije
            
            
               C 164/55
            
         
      Tužba podnesena 7. ožujka 2019. — PKK protiv Vijeća
      (predmet T-148/19)
      (2019/C 164/58)
      Jezik postupka: engleski
      
         Stranke
      
      
         Tužitelj: Kurdistanska radnička stranka (PKK) (zastupnici: A. van Eik and T. Buruma, odvjetnici)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2019/25 od 8. siječnja 2019. (1) u dijelu u kojem se odnosi na tužitelja (s obzirom na to da tužitelj osporava da su Kadek i Kongra Gel njegovi drugi nazivi);
               
            
                  —
               
               
                  podredno, odredi manje otegotnu mjeru od daljnjeg zadržavanja na popisu terorističkih organizacija Europske Unije;
               
            
                  —
               
               
                  naloži tuženiku snošenje troškova s kamatom.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvi tužbeni razlog, koji se temelji na tvrdnji da je Odluka Vijeća 2019/25 ništetna u dijelu u kojem se odnosi na tužitelja jer tužitelj nije mogao biti okvalificiran kao teroristička organizacija kako je to definirano u članku 1. stavku 3. Zajedničkog stajališta Vijeća 2001/931/ZVSP od 27. prosinca 2001. (2)
                  
                  Tuženik nije uspio utvrditi da je tužitelj strukturirana skupina koja zajednički djeluje radi izvršenja terorističkih napada. Štoviše, većina djela navedenih u obrazloženju ne može se pripisati tužitelju, nisu uključena u ograničeni popis djela iz članka 1. stavka 3. Zajedničkog stajališta Vijeća 2001/931/ZVSP i/ili ne mogu ozbiljno naštetiti državi. Konačno, tužiteljev cilj nije bio „teroristički cilj” kako je to definirano u članku 1. stavku 3. Zajedničkog stajališta Vijeća 2001/931/ZVSP. Osobito, ovaj cilj mora se razmotriti s obzirom na oružani sukob za samoodređenje.
               
            
                  2.
               
               
                  Drugi tužbeni razlog, koji se temelji na tvrdnji da je Odluka Vijeća 2019/25 ništetna u dijelu u kojem se odnosi na tužitelja jer nadležno tijelo, kako se to zahtijeva člankom 1. stavkom 4. Zajedničkog stajališta Vijeća 2001/931/ZVSP, nije donijelo nikakvu odluku.
               
            
                  3.
               
               
                  Treći tužbeni razlog, koji se temelji na tvrdnji da je Odluka Vijeća 2019/25 ništetna u dijelu u kojem se odnosi na tužitelja jer tuženik nije proveo odgovarajuću reviziju kako je to propisano člankom 1. stavkom 6. Zajedničkog stajališta Vijeća 2001/931/ZVSP.
                  Obrazloženje nije pokazalo da je provedena odgovarajuća revizija na nacionalnoj razini i od strane samog tuženika. Ne uzimaju se u obzir informacije koje je tužitelj dostavio u prethodnim postupcima u vezi s mirovnim procesom, borbom protiv ISIL-a i autokratskim razvojem događaja u Turskoj.
               
            
                  4.
               
               
                  Četvrti tužbeni razlog, koji se temelji na tvrdnji da je Odluka Vijeća 2019/25 ništetna u dijelu u kojem se odnosi na tužitelja jer odluka nije u skladu sa zahtjevima proporcionalnosti i supsidijarnosti.
                  Osobito, kurdska dijaspora nerazmjerno je povrijeđena popisom.
               
            
                  5.
               
               
                  Peti tužbeni razlog, koji se temelji na tvrdnji da je Odluka Vijeća 2019/25 ništetna u dijelu u kojem se odnosi na tužitelja jer se njome ne poštuje obveza obrazlaganja u skladu s člankom 296. UFEU-a.
                  Opći sud je u svojoj presudi od 15. studenoga 2018., PKK/Vijeće (T-316/14, EU:T:2018:788) došao do sličnog zaključka na temelju istog obrazloženja.
               
            
                  6.
               
               
                  Šesti tužbeni razlog, koji se temelji na tvrdnji da je Odluka Vijeća 2019/25 ništetna u dijelu u kojem se odnosi na tužitelja jer su njome povrijeđena tužiteljeva prava obrane i njegovo pravo na djelotvornu sudsku zaštitu.
                  Osobito, tuženik je zanemario presudu od 15. studenoga 2018., PKK/Vijeće (T 316/14, EU:T:2018:788) i postupke koji su do nje doveli.
               
            
         (1)  Odluka Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 (SL 2019., L 6, str. 6.)
      
         (2)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL 2001., L 344, str. 93.)